קרלוס סנטנה

קרלוס אגוסטו אלבס סנטנה (בספרדית: Carlos Augusto Santana Alves; נולד ב-20 ביולי 1947) הוא מוזיקאי וגיטריסט אמריקאי-מקסיקני ומנהיג להקת סנטנה. זוכה פרס גראמי. סנטנה דורג במקום ה-90 בקטגוריית "האמנים הגדולים בכל הזמנים" במגזין הרולינג סטון ובמקום ה-20 במאה הגיטריסטים הגדולים בכל הזמנים גם של הרולינג סטון. סנטנה נולד באאוטלן דה נבארו, מקסיקו (Autlan de Navarro, Jalisco, México). לסנטנה שני אחים וארבע אחיות. בגיל 5, החל סנטנה לנגן בכינור. בגיל 8 החל להתעניין בגיטרה והתלהב ממוזיקת בלוז, רוק אנד רול וR&B. זמן קצר לאחר מכן הצטרף למספר להקות והחל להופיע איתן. ב-1960, היגרה משפחתו לסן פרנסיסקו, אך קרלוס סירב להצטרף והעדיף לעבוד כמוזיקאי בגיל 13. לבסוף הוא השתכנע להישאר. סנטנה עזר למשפחתו ועבד כשוטף כלים. בסוף 1966, רצה טום פרזיר להקים להקת רוק חדשה. הוא צירף אליו את סנטנה, מייק קארבלו, רוד הרפר, גז רודריגז וגרג רולי. הלהקה נקראה "להקת סנטנה בלוז", אך מאוחר יותר קיצרה את שמה לסנטנה. סנטנה הוכרז כמנהיג הלהקה והלהקה נקראה על שמו משום שבשנות השישים תאגידי המוזיקה דרשו שלכל להקה יהיה מנהיג שיעבוד מולן. הלהקה התפרסמה לאחר הופעתה בפסטיבל וודסטוק ב-1969 עם ביצוע מרשים ומלהיב של הקטע האינסטרומנטלי שלהם "Soul Sacrifice". לאחר הפסטיבל חתמה הלהקה בחברת התקליטים "קולומביה", איתם עבדו סנטנה ולהקתו עד שנת 1992. בשנות ה-70 שינה סנטנה את סגנונו לפיוז'ן וג'אז, והחל לפעול גם מחוץ ללהקה. בין השאר הופיע והקליט עם באדי מיילס, שניגן קודם בלהקתו של ג'ימי הנדריקס "Band Of Gypsys". בשנים אלו ביסס סנטנה את מעמדו כגיטריסט, ואת מעמד הלהקה כאחת מהמוכרות והמצליחות בעולם בסגנונה. ב-29 באפריל 1987 הופיע לראשונה בישראל, בפני כ-7,000 צופים, בבריכת הסולטן בירושלים. סנטנה פתח את שנות ה-90' באלבום "Spirits Dancing in the Flesh" ב-1990. אחריו יצאו האלבומים "Milago"‏ (1992), אלבום ההופעה החיה "Sacred Fire" ‏ ב-1993 ו-"Brothers", שבו שיתף פעולה עם אחיו חורחה ואחיינו קרלוס הרננדז ב-1994, אבל מבחינה מסחרית אלבומים אלה לא הצליחו. במשך מספר שנים הופיע סנטנה ברחבי העולם, אבל לא הוציא אלבומים חדשים ולבסוף נשאר ללא חוזה הקלטות. היו כאלו שראו בדעיכת הפופולריות של הלהקה כסוף הקריירה המוזיקלית של סנטנה. למזלו, חברת התקליטים אריסטה רקורדס, חברת בת של סוני רקורדס, בבעלותו של האמרגן קלייב דייוויס שעבד עם סנטנה בקולומביה רקורדס, החתימה אותו ועודדה אותו להקליט אלבום עתיר כוכבים עם האומנים הצעירים ביותר של שנות ה-90'. התוצאה מכך היה האלבום "Supernatural" (על-טבעי), שכלל שיתופי פעולה עם מוזיקאים כמו הזמר Everlast (אנ'), רוב תומאס מלהקת "Matchbox 20", אריק קלפטון, לורן היל, וייקליף ז'אן, סי-לו גרין, מנה, דייב מת'יוס, קיי. סיי פורטר, ג'יי. ביי. אקל ואחרים. אך למרות כל הכוכבים, הלהיט הראשי של האלבום הוא זה שתפס את תשומת הלב של המעריצים ושל תעשיית המוזיקה. השיר "Smooth", הוא שיר דינמי בקצב הצ'ה צ'ה, נכתב יחד עם הזמר רוב תומאס שביצע גם את השיר ושוזר בתוכו קטעי גיטרה של סנטנה כקטעי מילוי ומעבר של השיר. ההצלחה של השיר נראתה ברדיו באופן מידי והוא התנגן במגוון רחב של תחנות רדיו. השיר "Smooth" כיכב במקום הראשון במצעד 100 השירים הטובים ביותר של מגזין "בילבורד", והפך ללהיט מס' 1 האחרון של שנות ה-90'. הקליפ, שצולם ברחוב בסגנון ה"באריו" המקסיקני, זכה גם הוא להצלחה רבה. האלבום Supernatural הגיע למקום הראשון ברשימת האלבומים בארצות הברית והלהיט שיצא אחריו, "Maria Maria", שנחשב גם להיט מספר אחד, השתתפו בו צמד מפיקי ה-R&B‏, The Product G&B (אנ'), כיכב במשך עשרה שבועות באביב בשנת 2000. בסופו של דבר "Supernatural" מכר מעל 15 מיליון עותקים ברחבי ארצות הברית וזכה ב-8 פרסי גראמי כולל אלבום השנה, מה שהפך אותו להיות אלבום המוצלח ביותר של סנטנה. קרלוס סנטנה, לצד ההרכב הקלאסי של להקת סנטנה משני האלבומים הראשונים, הושבע כנגן, להיכל התהילה של הרוקנרול ב-1998. הוא ביצע את השיר "Black Magic Woman" עם כותב השיר, מייסד להקת פליטווד מק, פיטר גרין, שגם הוא הושבע להיכל התהילה באותו הערב. בשנת 2000, האלבום "Supernatural" זכה בתשעה פרסי גראמי (בשמונה מהם זכה סנטנה עצמו), כולל אלבום השנה, תקליט השנה על הלהיט "Smooth", וסנטנה אף זכה יחד עם רוב תומאס והמלחין איטל שור בשיר השנה. בנאומי קבלת הפרסים, תיאר סנטנה את רגשותיו אודות מקומה של המוזיקה בקיום הרוחני של האדם. מאוחר יותר באותה שנה, זכה סנטנה בשלושה פרסים כולל תקליט השנה בטקס פרסי הגראמי הלטיני. בשנת 2001, כישורי הגיטרה של סנטנה השתלבו בשירו של מייקל ג'קסון "Whatever Happens" מהאלבום "Invincible". בשנת 2002, סנטנה הוציא את האלבום "Shaman", בו השתמש שוב בפורמט של האלבום "Supernatural" עם אומנים אורחים הכוללים את הזמרים Citizen Cope, סיל ולהקת הרוק הנוצרי הכבד P.O.D. אמנם האלבום לא זכה בהצלחה המסחררת של קודמו, אך הוא הצליח להוציא שני להיטים לרדיו. השיר "The Game of Love" עם הזמרת מישל בראנץ', עלה למקום החמישי במצעד 100 השירים הלוהטים במצעד הפזמונים של מגזין "בילבורד", וכיכב שבועות רבים בפסגת רשימת הלהיטים המודרניים למבוגרים של מגזין "בילבורד", והלהיט "Why Don't you & I" שנכתב על ידי וכלל את הזמר צ'אד קרוגר מהלהקה "ניקלבק" (המקור שבוצע על ידי קרוגר וגרסת הרמיקס עם הזמר אלכס בנד מהלהקה the Calling שולבו לביצוע שנעשה במיוחד למצעד) שהגיע למקום השמיני במצעד ה-100 השירים הלוהטים. "The Game of Love" התקדם ואף זכה בפרס שיתוף הפעולה הווקאלי בתחום הפופ בטקס פרסי הגראמי. באותה שנה הושבע סנטנה להיכל התהילה הבינלאומי של המוזיקה הלטינית. בשנת 2003 דורג סנטנה במקום ה-15 ברשימת 100 הגיטריסטים הגדולים בכל הזמנים על ידי עורך מגזין הרולינג סטון. בשנים הבאות המשיך סנטנה להוציא אלבומים כמו האלבום "All That I Am" שכללו שיתופי פעולה נוספים עם הזמרים מישל בראנץ', צ'אד קרוגר, סולן להקת "אירוסמית'", סטיבן טיילר ועוד. בשנת 2006 החל גם לקדם את הלהקה של בנו סלבדור כהרכב הפותח של ההופעה. ב-3 ביוני 2010 היה אמור להופיע בישראל, באצטדיון בלומפילד, כחלק מסיבוב הופעות עולמי לקידום אלבום הופעה חיה בשם "The Woodstock Experience", אך ההופעה בוטלה. בשנת 2010, הגיע סנטנה למקום 90 ברשימת 100 האמנים הגדולים ביותר בכל הזמנים של מגזין המוזיקה רולינג סטון . בשנת 2015 דורג במקום ה-20 ברשימת מאה הגיטריסטים הגדולים בכל הזמנים גם של הרולינג סטון. ב-2016 התאחד סנטנה עם חברי להקתו בעבר כדי להוציא את האלבום "Santana IV" והלהקה המשיכה לסבב הופעות קצר שבמהלכו הופיעה בפני כ-25,000 צופים בפארק הירקון בתל אביב. לאחר מכן, בשנת 2018 פרסם סנטנה שיעור גיטרה ביוטיוב כחלק ממערך השיעורים המקוון MasterClass. במרץ 2020, מסע ההופעות של סנטנה שנקרא, "Miraculous World Tour" היה אמור לצאת סיבוב הופעות עולמי, אך המסע התבטל עקב מגפת הקורונה שפרצה ברחבי עולם. ב-29 בספטמבר 2023 יצא לאור הסרט התיעודי "Carlos" אודותיו. סנטנה מנגן בגיטרה שהוכנה בעבודת יד מתוצרת חברת PRS בדגם סנטנה שהוכן במיוחד בשבילו. ב-19 באוקטובר 2007, אשתו מזה 34 שנים, דבורה סנטנה, ביקשה להתגרש. לזוג שלושה ילדים. ב-19 בדצמבר 2010 נישא קרלוס למתופפת האמריקאית סינדי בלקמן. מנה (להקה) מדיה וקבצים בנושא קרלוס סנטנה בוויקישיתוף אתר האינטרנט הרשמי של קרלוס סנטנה קרלוס סנטנה, ברשת החברתית אקס (טוויטר) קרלוס סנטנה, סרטונים בערוץ היוטיוב קרלוס סנטנה, במסד הנתונים הקולנועיים IMDb (באנגלית) קרלוס סנטנה, באתר AllMovie (באנגלית) קרלוס סנטנה, במסד הנתונים הקולנועיים KinoPoisk (ברוסית) קרלוס סנטנה, באתר אפל מיוזיק (באנגלית) קרלוס סנטנה, באתר ספוטיפיי קרלוס סנטנה, באתר AllMusic (באנגלית) קרלוס סנטנה, באתר MusicBrainz (באנגלית) קרלוס סנטנה, באתר Discogs (באנגלית) קרלוס סנטנה, באתר Songkick (באנגלית) קרלוס סנטנה, באתר Genius קרלוס סנטנה, באתר SecondHandSongs קרלוס סנטנה, באתר בילבורד (באנגלית) שירית גל, סנטנה: "אתרום מרווחי הופעתי לילדים ישראלים ופלסטינים", באתר ynet, 10 ביולי 2016 קרלוס סנטנה, באתר אנציקלופדיה בריטניקה (באנגלית) 100 Greatest Artists: Carlos Santana, ברולינג סטון סער גמזו, עכבר העיר, קרלוס סנטנה חוגג יום הולדת 63: פרטים ומספרים על האגדה, באתר הארץ, 20 ביולי 2010 אבי מורגנשטרן, קלאסיקה בזול, מעריב, 22 באוגוסט 1985 יגאל כץ, בצליל ובתמונה / קרלוס סנטנה ובאדי מיילס - "חי" תקליטי CBS, על המשמר, 17 בינואר 1973 שרית ישי לוי, גדול כבר 20 שנה, חדשות, 23 באפריל 1987 יענקל'ה רוטבליט, אותו קסם שחור כמו אז, חדשות, 30 באפריל 1987 יוסי חרסונסקי, קצב הגובל בפולחן, מעריב, 30 באפריל 1987 אבי מורגנשטרן, להקת סנטנה: ננגן מוכר וגם חדש, מעריב, 28 באפריל 1987 Introduction - Other Lists, באתר הרולינג סטון נויה כוכבי, קרלוס סנטנה יופיע בישראל, באתר הארץ, 10 בינואר 2010 טל פרי, ‏מחירי הכרטיסים להופעה של סנטנה ינועו בין 290 ל-1,250 שקל, באתר גלובס, 10 בינואר 2010 עכבר העיר, הופעתו של סנטנה בישראל נדחתה למועד בלתי ידוע, באתר הארץ, 28 בינואר 2010 נויה כוכבי, מנהלי סנטנה: הופעתו בישראל לא בוטלה בגלל איומים עליו, באתר הארץ, 2 בפברואר 2010 http:100 Greatest Artists: Carlos Santana, ברולינג סטון Rolling Stone, Rolling Stone, 100 Greatest Guitarists, Rolling Stone, ‏2015-12-18 (באנגלית אמריקאית) עמי פרידמן, סנטנה בישראל: ערב שכולו מוזיקה, גרוב וזיעה, באתר ynet, 30 ביולי 2016 סגול 59, עכבר העיר, קרלוס סנטנה הביא את וודסטוק לישראל, באתר הארץ, 31 ביולי 2016 בן שלו, לאן נעלמה הנשמה של קרלוס סנטנה, באתר הארץ, 31 ביולי 2016 עמית סלונים‏, קסם שחור: קרלוס סנטנה היה אל ואדם בהופעתו בישראל, באתר וואלה, 31 ביולי 2016 Pat Saperstein,Caroline Brew, Pat Saperstein, Caroline Brew, New Movies Out Now in Theaters: What to See This Week, Variety, ‏2023-09-27 (באנגלית אמריקאית)